هذا ولكنّ الانصاف ضعف الاحتمال المذكور من جهة
دئدیكلریمیزی اخذ ائت گینن. آما اینصافاً قئید اولان احتیمال ضعیفدیر. چونكی رهن زامانی مالیكین بئیعینین تأثیرسیزلیگی یالنیز گیروو گؤتورنین، حاقّینین مانع اولماسینا گؤره ایدی. ائله بیر حاق كی گیروو گؤتورنین حاقّینا موقدّمدیر و مالیك اؤزو اونا موسلّط ائدیب. (مالینی اونون گیروونا قویوب.) و بو تأثیرسیزلیك بئیعین قصوروندان دئییل بلكه تأثیرسیزلیك یالنیز مانعین اولماسینا گؤره ایدی، او دا آرادان گئدنده بئیع تأثیر باغیشلار.
دئدیكلریمیزین مرجعی بونلاردیر: بئیعین سبب اولماسینا دلالت ائدن دلیللر آشاغیداكی عموماتلارا تایلاردان ایستیفاده اولونوب: «عقدلرینیزه وفا ائدین»، «اینسانلار اؤز ماللارینا موسلّطدیلر» و ساییر.
بئیعین سببیّت دلیللری عامدیلار و بوتون زامانلارا شامیل اولورلار. رهن زامانینین [بو عاملیقدان] خاریج اولماسی، گیروو گؤتورنین حاقّینین مانع اولماسینا گؤرهدیر. ائله حاق كی اؤنجهدن وار و اَسبَقدیر. مانع رفع اولاندان سونرا سببین تأثیر ائتمهسی لازیم اولار و بئیعین تأثیر ائتمهمهسینین ایستیصحابینا یئر قالماز. چونكی ایستیصحابین معیارینی بیلیردیك و ایندی معیار آرادان قالدیریلیب. و ایندی تخصیص ائدن حؤكمون ایستیصحابینا یوخ بلكه عامّا عمل ائتمك مقامیدیر. بیل گینن. (منظور بودور كی زاماندان «قئید» نظرده توتولورسا، بلی سن دئین دوزدور آما زاماندان «ظرف» نظرده توتولورسا عامّا ال آتماق اولماز و ایستیصحاب یئریدیر.)
بؤلوم :
یازار : صمد كامران قراملكي
ara_Arab azb_Arab azb_Arab azb_Arab azb_Arab pbt_Arab